
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 56 

14 Μαρτίου 2012 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Μεταφορά του χρόνου διενέργειας των ετήσιων τα¬ 
κτικών κρίσεων έτους 2012 στις Ένοπλες Δυνάμεις, 
την Ελληνική Αστυνομία και το Λιμενικό Σώμα-Ελ- 
ληνική Ακτοφυλακή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραψο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης για τη μεταφορά, λόγω ειδικών 
οικονομικών συνθηκών, για εύλογο χρονικό διάστημα 
του χρόνου διενέργειας των ετήσιων τακτικών κρίσεων 
στιςΈνοπλες Δυνάμεις, την Ελληνική Αστυνομία και το 
Λιμενικό Σώμα-Ελληνική Ακτοφυλακή, κρίσεων που διε- 
νεργούνται τους μήνες Μάρτιο και Απρίλιο κάθε έτους 
για τις Ένοπλες Δυνάμεις και το Λιμενικό Σώμα-Ελληνική 
Ακτοφυλακή και το μήνα Μάρτιο κάθε έτους για την 
Ελληνική Αστυνομία, 

3. Τη σχετική πρόταση του Υπουργικού Συμβουλίου, 
αποφασίζουμε: 

Άρθρο 1 

Τακτικές κρίσεις στελεχών 
των Ενόπλων Δυνάμεων έτους 2012 

1. Οι ετήσιες τακτικές κρίσεις έτους 2012 των αξιωμα¬ 
τικών, ανθυπασπιστών και υπαξιωματικών των Ενόπλων 
Δυνάμεων θα διενεργηθούν τους μήνες Ιούνιο και Ιούλιο 
του τρέχοντος έτους. 

2. Οι ημερομηνίες και προθεσμίες, οι οποίες αναφέρο- 
νται στους νόμους 2439/1996 (Α' 219) και 3883/2010 (Α' 
167), καθώς και στο ν.δ. 445/1974 (Α' 160), όπως ισχύουν, 
και έχουν σχέση με τη διαδικασία σύγκλησης των αρ¬ 
μόδιων συμβουλίων κρίσεων και προαγωγών και την 
κύρωση των οικείων πινάκων, μετατίθενται, για τη διε¬ 
νέργεια των κρίσεων της προηγούμενης παραγράφου, 
τρεις (3) μήνες αργότερα. 

3. Για την εφαρμογή των διατάξεων των άρθρων 16 
παρ. 11 του ν. 2439/1996 και 32 παρ. 1 περίπτ. β του 
ν. 3883/2010 και μόνο όσον αφορά τις επόμενες ετήσιες 
τακτικές κρίσεις 2013-2014, όσοι προαχθούν κατά τους 
μήνες Ιούνιο και Ιούλιο του τρέχοντος έτους στους βαθ¬ 
μούς του Υποστρατήγου, Ταξιάρχου και Συνταγματάρχη 


και αντιστοίχων των άλλων Κλάδων των Ενόπλων Δυ¬ 
νάμεων θεωρείται ότι έχουν συμπληρώσει ένα (1) έτος 
στους βαθμούς αυτούς. 

4. Οι αξιωματικοί των Ενόπλων Δυνάμεων, οι οποίοι 
κατά το άρθρο 91 του ν. 3883/2010 υπάγονται στις δια¬ 
τάξεις του νόμου αυτού και θα προαχθούν τους μήνες 
Ιούνιο και Ιούλιο του τρέχοντος έτους, θεωρείται ότι 
συμπληρώνουν τους προβλεπόμενους στο άρθρο 27 του 
ν. 3883/2010 σταθερούς χρόνους παραμονής στο βαθμό 
αυτό κατά τρεις (3) μήνες νωρίτερα. Τούτο ισχύει μόνο 
για την επόμενη τακτική ετήσια κρίση τους. 

Άρθρο 2 

Τακτικές κρίσεις αξιωματικών 
Ελληνικής Αστυνομίας και Λιμενικού Σώματος- 
Ελληνικής Ακτοφυλακής έτους 2012 

1. Οι ετήσιες τακτικές κρίσεις των αξιωματικών της 
Ελληνικής Αστυνομίας και του Λιμενικού Σώματος-Ελ- 
ληνικής Ακτοφυλακής έτους 2012 θα διενεργηθούν τους 
μήνες Ιούνιο και Ιούλιο του τρέχοντος έτους. Έως τη 
διενέργεια των κρίσεων αυτών δεν γίνονται προαγωγές 
προς πλήρωση κενών οργανικών θέσεων αξιωματικών. 

2. Η προαγωγή των αξιωματικών της Ελληνικής Αστυ¬ 
νομίας και του Λιμενικού Σώματος-Ελληνικής Ακτοφυ¬ 
λακής που θα προαχθούν στον επόμενο βαθμό για την 
πλήρωση κενών οργανικών θέσεων ανατρέχει στις 
20.3.2012, εφόσον οι αξιωματικοί αυτοί είχαν συμπληρώ¬ 
σει τα γενικά τυπικά προς προαγωγή προσόντα, άλλως 
στην επομένη της ημερομηνίας συμπλήρωσης τους. Η 
ρύθμιση αυτή δεν έχει εφαρμογή για τους αξιωματι¬ 
κούς που αναφέρονται στην παρ. 7 του άρθρου 40 του 
π.δ. 24/1997 (Α' 29), η οποία προστέθηκε με την παρ. 2 
του άρθρου 1 του π.δ. 101/2011 (Α' 235). Από την ίδια 
ημερομηνία οι προαγόμενοι αξιωματικοί θεωρείται ότι 
αποκτούν τα γενικά τυπικά προς προαγωγή προσόντα 
του βαθμού στον οποίο θα προαχθούν και τις προϋπο¬ 
θέσεις για τη χορήγηση μισθολογικής προαγωγής. 

3. Οι διατάξεις της προηγούμενης παραγράφου δεν 
εφαρμόζονται για όσους αποστρατεύονται αυτεπαγ- 
γέλτως σε εκτέλεση των πινάκων και των αποφάσεων 
των συμβουλίων, σύμφωνα με τις διατάξεις του άρθρου 
47 του π.δ. 24/1997 για τους αξιωματικούς της Ελλη¬ 
νικής Αστυνομίας και των άρθρων 33, 34 και 35 του 
ν. 3079/2002 (Α' 311) για τους αξιωματικούς του Λιμενικού 
Σώματος-Ελληνικής Ακτοφυλακής. 

4. Οι αξιωματικοί της Ελληνικής Αστυνομίας που συ¬ 
μπληρώνουν 35ετία από 20-3-2012 έως την ημερομηνία 
διενέργειας των τακτικών κρίσεων παραμένουν στην 
ενεργό υπηρεσία, εφόσον το επιθυμούν, έως το χρόνο 
διενέργειας των τακτικών κρίσεων αυτών. Για το σκο¬ 
πό αυτό πρέπει να υποβάλουν αίτηση στην υπηρεσία 
τους μέσα σε είκοσι (20) ημέρες από τη δημοσίευση 
της Πράξης αυτής. Η πιο πάνω αίτηση δεν μπορεί να 
ανακληθεί. Όσοι αξιωματικοί παραμείνουν κρίνονται 
προς προαγωγή εφόσον έχουν τις προϋποθέσεις που 
προβλέπονται στις οικείες διατάξεις. Όσοι προαχθούν 
έως το βαθμό του Αστυνομικού Διευθυντή κρίνονται 
περαιτέρω σύμφωνα με τις ισχύουσες διατάξεις. 

5. Οι ετήσιες τακτικές μεταθέσεις των αξιωματικών 
της Ελληνικής Αστυνομίας και του Λιμενικού Σώματος- 
Ελληνικής Ακτοφυλακής διενεργούνται για το έτος 2012 
μέσα σε ένα μήνα από τη λήξη των τακτικών κρίσεων 
και εκτελούνται έως το τέλος Σεπτεμβρίου τρέχοντος 
έτους, σύμφωνα με τις ισχύουσες για κάθε Σώμα δια¬ 
τάξεις. 

Στο ίδιο χρονικό διάστημα διενεργούνται και οι το¬ 
ποθετήσεις των Υπαστυνόμων Β', που εξέρχονται από 
τη Σχολή Αξιωματικών της Ελληνικής Αστυνομίας. Για 
το χρονικό διάστημα που τυχόν μεσολαβεί από την 
έξοδο τους τοποθετούνται προσωρινά σε υπηρεσίες 
της Γ ενικής Αστυνομικής Διεύθυνσης Αττικής. 


Με αποφάσεις των Αρχηγών της Ελληνικής Αστυνομίας 
και του Λιμενικού Σώματος-Ελληνικής Ακτοφυλακής, αντί¬ 
στοιχα, καθορίζεται η ημερομηνία εκτέλεσης των αποφά¬ 
σεων για τις τακτικές μεταθέσεις και τοποθετήσεις του 
προσωπικού που αναφέρεται στην παράγραφο αυτή. 

Άρθρο 3 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από την 1η Μαρτίου 2012. 

Αθήνα, 14 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Ο ΠΡΩΘΥΠΟΥΡΓΟΣ 

ΛΟΥΚΑΣ Δ. ΠΑΠΑΔΗΜΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΘΕΟΔΩΡΟΣ ΠΑΓΚΑΛΟΣ, ΕΥΑΓΓΕΛΟΣ ΒΕΝΙΖΕΛΟΣ, ΔΗΜΗΤΡΙΟΣ ΡΕΠΠΑΣ, 
ΑΝΑΣΤΑΣΙΟΣ ΓΙΑΝΝΙΤΣΗΣ, ΣΤΑΥΡΟΣ ΔΗΜΑΣ, ΔΗΜΗΤΡΙΟΣ ΑΒΡΑΜΟΠΟΥΛΟΣ, 
ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ, ΓΕΩΡΓΙΟΣ ΜΠΑΜΠΙΝΙΩΤΗΣ, 
ΜΑΥΡΟΥΔΗΣ ΒΟΡΙΔΗΣ, ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ, 
ΜΙΛΤΙΑΔΗΣ ΠΑΠΑΪΩΑΝΝΟΥ, ΜΙΧΑΗΛ ΧΡΥΣΟΧΟΪΔΗΣ, ΠΑΥΛΟΣ ΓΕΡΟΥΛΑΝΟΣ, 
ΓΕΩΡΓΙΟΣ ΣΤΑΥΡΟΠΟΥΛΟΣ, ΠΑΝΤΕΛΕΗΜΩΝ ΚΑΨΗΣ, ΦΩΤΕΙΝΗ ΓΕΝΝΗΜΑΤΑ, 
ΦΙΛΙΠΠΟΣ ΣΑΧΙΝΙΔΗΣ, ΠΑΝΤΕΛΗΣ ΟΙΚΟΝΟΜΟΥ, ΣΩΚΡΑΤΗΣ ΞΥΝΙΔΗΣ, 
ΝΙΚΟΛΑΟΣ ΣΗΦΟΥΝΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

